CELEX: 32008R0066
Language: el
Date: 2008-01-25
Title: Κανονισμός (ΕΚ) αριθ. 66/2008 της Επιτροπής, της 25ης Ιανουαρίου 2008 , σχετικά με το άνοιγμα ετήσιας δασμολογικής ποσόστωσης για το 2008 και τα επόμενα έτη για τις εισαγωγές στην Ευρωπαϊκή Κοινότητα ορισμένων εμπορευμάτων καταγωγής Νορβηγίας που προκύπτουν από τη μεταποίηση γεωργικών προϊόντων τα οποία καλύπτονται από τον κανονισμό (ΕΚ) αριθ. 3448/93 του Συμβουλίου

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 23/11
            
         
      ΚΑΝΟΝΙΣΜΌΣ (ΕΚ) αριθ. 66/2008 ΤΗΣ ΕΠΙΤΡΟΠΉΣ
   
   της 25ης Ιανουαρίου 2008
   σχετικά με το άνοιγμα ετήσιας δασμολογικής ποσόστωσης για το 2008 και τα επόμενα έτη για τις εισαγωγές στην Ευρωπαϊκή Κοινότητα ορισμένων εμπορευμάτων καταγωγής Νορβηγίας που προκύπτουν από τη μεταποίηση γεωργικών προϊόντων τα οποία καλύπτονται από τον κανονισμό (ΕΚ) αριθ. 3448/93 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 7 παράγραφος 2,
   την απόφαση 96/753/ΕΚ του Συμβουλίου, της 6ης Δεκεμβρίου 1996, σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, περί του πρωτοκόλλου αριθ. 2 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (2), και ιδίως το άρθρο 2,
   Εκτιμώντας τα ακόλουθα:
   
               (1)
            
            
               Στη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, περί του πρωτοκόλλου αριθ. 2 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας που εγκρίθηκε με την απόφαση 96/753/ΕΚ, προβλέπεται ετήσια δασμολογική ποσόστωση που εφαρμόζεται στην εισαγωγή σοκολάτας και άλλων παρασκευασμάτων διατροφής που περιέχουν κακάο καταγωγής Νορβηγίας. Ενδείκνυται το άνοιγμα της ποσόστωσης αυτής για το έτος 2008 και τα επόμενα έτη.
            
         
               (2)
            
            
               Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (3), προβλέπει κανόνες για τη διαχείριση των δασμολογικών ποσοστώσεων. Είναι σκόπιμο να προβλεφθεί ότι η διαχείριση της δασμολογικής ποσόστωσης που ανοίγει με τον παρόντα κανονισμό πρέπει να πραγματοποιείται σύμφωνα με τους κανόνες αυτούς.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οριζόντιων θεμάτων που σχετίζονται με τις συναλλαγές μεταποιημένων γεωργικών προϊόντων που δεν υπάγονται στο παράρτημα I της συνθήκης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Από την 1η Ιανουαρίου έως την 31η Δεκεμβρίου 2008 και τα επόμενα έτη, τα εμπορεύματα καταγωγής Νορβηγίας που εισάγονται στην Κοινότητα και περιλαμβάνονται στο παράρτημα υπόκεινται στους δασμούς που αναφέρονται στο εν λόγω παράρτημα, εντός του ορίου της ετήσιας ποσόστωσης που αναφέρεται σε αυτό.
   Άρθρο 2
   Η Επιτροπή διαχειρίζεται τη δασμολογική ποσόστωση που προβλέπεται στο άρθρο 1, σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2008.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Βρυξέλλες, 25 Ιανουαρίου 2008.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 318 της 20.12.1993, σ. 18. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2580/2000 (ΕΕ L 298 της 25.11.2000, σ. 5).
   
      (2)  ΕΕ L 345 της 31.12.1996, σ. 78.
   
      (3)  ΕΕ L 253 της 11.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 214/2007 (ΕΕ L 62 της 1.3.2007, σ. 6).
   
      ΠΑΡΑΡΤΗΜΑ
      
                  Αύξων αριθμός
               
               
                  Κωδικός ΣΟ
               
               
                  Περιγραφή
               
               
                  Ετήσια ποσόστωση
               
               
                  Ισχύων δασμολογικός συντελεστής
               
            
                  09.0764
               
               
                  ex 1806
                  1806 20
                  1806 31
                  1806 32
                  1806 90
               
               
                  Σοκολάτα και άλλα παρασκευάσματα διατροφής που περιέχουν κακάο εκτός της σκόνης κακάο με προσθήκη ζάχαρης ή άλλων γλυκαντικών ουσιών που υπάγονται στον κωδικό ΣΟ 1806 10
               
               
                  5 500 τόνοι
               
               
                  35,15 EUR/100 kg